«Մեր երկու երկիրներուն միջեւ փոխադարձ յարաբերութիւնները պարզապէս բարեկամական չեն` անոնք, իսկապէս, բարեկամական են պատմական առումով: Ինչպէս դուք ըսիք` մեր երկու ժողովուրդները շատ ընդհանրութիւններ ունին իրենց պատմական ճակատագիրի հարցով եւ անոնք իրար նկատմամբ մեծ յարգանք ու սէր կը տածեն: Մենք նոյնիսկ պարտական ենք մեր ժողովուրդներուն, որովհետեւ անոնք մեզմէ կ՛ակնկալեն աւելի աշխոյժ փոխյարաբերութիւններ: Ձեր հրաւէրով եւ այս այցելութեամբ մենք իրականութեան մէջ բացթողում կը լրացնենք` նկատի առնելով, որ տասը տարի նմանատիպ այցելութիւն չէ եղած: Իսկ ատիկա լաւագոյն նախադրեալն է, որպէսզի զարգանան մեր փոխյարաբերութիւնները բոլոր բնագաւառներուն մէջ: Կ՛ակնկալեմ, որ այսօր ստորագրենք համագործակցութեան չորս շատ կարեւոր փաստաթուղթ: Ես իմ պատուիրակութեանս կազմին մէջ ունիմ նաեւ չորս հոգի, որոնք մեր ամէնէն կարեւոր կազմակերպութիւններուն նախագահներն են, եւ այդ առումով ակնկալիքներ ունիմ, որ իսկապէս կ՛աշխուժանան մեր փոխյարաբերութիւնները առեւտրական-տնտեսական մարզին մէջ», նախագահ Սերժ Սարգսեանի հետ առանձնազրոյցի ընթացքին ըսած է Պուլկարիոյ նախագահ Ռումեն Ռատեւ: